กฎ กกฎ ก.ค.ฉบับที่๕ (พ.ศ. ๒๕๒๗)ออกตามความในพระราชบัญญัติระเบียบข้าราชการครูพ.ศ. ๒๕๒๓ว่าด้วยการทดลองปฏิบัติหน้าที่ราชการ------------- อาศัยอำนาจตามความในมาตรา๗ (๒) และมาตรา ๔๓ แห่ง พระราชบัญญัติระเบียบข้าราชการครู พ.ศ. ๒๕๒๓ ก.ค.โดยได้รับอนุมัติจากคณะรัฐมนตรี ออกกฎ ก.ค.ไว้ ดังต่อไปนี้ ข้อ๑ ในกฎ ก.ค. นี้ "ผู้บังคับบัญชาชั้นต้น"หมายความถึง ครูใหญ่ อาจารย์ใหญ่ ผู้อำนวยการโรงเรียน ผู้อำนวยการวิทยาลัยหัวหน้าสถานศึกษาที่เรียกชื่ออย่างอื่น หรือผู้บังคับบัญชาโดยตรงตามกฎหมายอื่นของผู้ทดลองปฏิบัติหน้าที่ราชการหรือผู้ได้รับมอบหมายตามมาตรา ๓๓ ให้เป็นผู้บังคับบัญชาโดยตรงของผู้ทดลองปฏิบัติหน้าที่ราชการ "ผู้มีอำนาจสั่งบรรจุ"หมายความถึง ผู้มีอำนาจสั่งบรรจุตามมาตรา ๔๒ ข้อ๒ให้ผู้ได้รับการบรรจุเป็นข้าราชการครูตามมาตรา ๓๖ วรรคหนึ่ง และมาตรา ๔๐ทดลองปฏิบัติหน้าที่ราชการในตำแหน่งที่ได้รับบรรจุเป็นเวลาหกเดือนนับแต่วันเข้าปฏิบัติหน้าที่ราชการเป็นต้นไป ข้อ๓การรายงานผลการทดลองปฏิบัติหน้าที่ราชการมี ๒ กรณีคือการรายงานว่าควรให้ผู้ทดลองปฏิบัติหน้าที่ราชการรับราชการต่อไปเพราะผู้นั้นได้ทดลองปฏิบัติหน้าที่ราชการครบถ้วนตามเวลาที่กำหนดไว้แล้วผลการทดลองปฏิบัติหน้าที่ราชการปรากฏว่าเป็นผู้ที่มีความประพฤติความรู้ความสามารถเหมาะสมควรให้ผู้นั้นรับราชการต่อไป กรณีหนึ่ง และการรายงานว่าควรให้ผู้ทดลองปฏิบัติหน้าที่ราชการออกจากราชการเพราะมีความประพฤติไม่ดีหรือไม่มีความรู้หรือไม่มีความสามารถเหมาะสมไม่ควรให้รับราชการต่อไป อีกกรณีหนึ่ง ข้อ๔การรายงานว่าควรให้ผู้ทดลองปฏิบัติหน้าที่ราชการรับราชการต่อไป ให้รายงานเมื่อผู้นั้นทดลองปฏิบัติหน้าที่ราชการครบหกเดือนตามที่กำหนดไว้ในข้อ๒ แล้ว โดยให้ผู้บังคับบัญชาชั้นต้นรายงานผลการทดลองปฏิบัติหน้าที่ราชการของผู้นั้นต่อผู้บังคับบัญชาชั้นเหนือขึ้นไปตามลำดับจนถึงผู้มีอำนาจสั่งบรรจุตามแบบหมายเลข ๑ ท้ายกฎ ก.ค. นี้ ภายในเจ็ดวันนับแต่วันได้รับรายงานให้ผู้บังคับบัญชาชั้นเหนือขึ้นไปแต่ละระดับรายงานตามลำดับจนถึงผู้มีอำนาจสั่งบรรจุถ้ามีข้อสังเกตก็ให้รายงานไปประกอบการพิจารณาสั่งการของผู้มีอำนาจสั่งบรรจุด้วย เมื่อผู้มีอำนาจสั่งบรรจุได้รับรายงานแล้วเห็นว่าควรให้ผู้นั้นรับราชการต่อไปได้ก็ให้ผู้มีอำนาจสั่งบรรจุรายงานไปยัง ก.ค. ตามแบบหมายเลข ๒ท้ายกฎ ก.ค. นี้ หรือถ้าผู้มีอำนาจสั่งบรรจุเห็นว่าไม่ควรให้รับราชการต่อไปก็ให้มีคำสั่งภายในเจ็ดวันนับแต่วันได้รับรายงานตามวรรคสอง ให้ผู้นั้นออกราชการแล้วให้ส่งสำเนาคำสั่งให้ออกจากราชการ ไปยัง ก.ค. ข้อ๕การรายงานว่าควรให้ผู้ทดลองปฏิบัติหน้าที่ราชการออกจากราชการ ให้ผู้บังคับบัญชาชั้นต้นรายงานต่อผู้บังคับบัญชาชั้นเหนือขึ้นไปตามลำดับจนถึงผู้มีอำนาจสั่งบรรจุตามแบบหมายเลข ๑ ท้ายกฎ ก.ค. นี้โดยให้รายงานทันทีที่เห็นว่าผู้ทดลองปฏิบัติหน้าที่ราชการมีความประพฤติไม่ดี หรือไม่มีความรู้หรือไม่มีความสามารถที่จะให้รับราชการต่อไป ภายในเจ็ดวันนับแต่วันได้รับรายงานให้ผู้บังคับบัญชาชั้นเหนือขึ้นไปแต่ละระดับรายงานตามลำดับจนถึงผู้มีอำนาจสั่งบรรจุถ้ามีข้อสังเกตก็ให้รายงานไปประกอบการพิจารณาสั่งการของผู้มีอำนาจสั่งบรรจุด้วย เมื่อผู้มีอำนาจสั่งบรรจุได้รับรายงานแล้วเห็นว่าไม่ควรให้รับราชการต่อไปก็ให้มีคำสั่งภายในเจ็ดวันนับแต่วันได้รับรายงานตามวรรคสองให้ผู้นั้นออกจากราชการ แล้วให้ส่งสำเนาคำสั่งให้ออกจากราชการไปยัง ก.ค.หรือถ้าเห็นว่ายังไม่ควรให้ออกจากราชการและผู้นั้นยังทดลองปฏิบัติหน้าที่ราชการไม่ครบหกเดือนก็ให้สั่งให้ผู้นั้นทดลองปฏิบัติหน้าที่ราชการต่อไปอีกระยะหนึ่งแต่เวลาทดลองปฏิบัติหน้าที่ราชการระยะแรกกับระยะหลังรวมกันแล้วต้องไม่เกินหกเดือน ในกรณีที่ผู้มีอำนาจสั่งบรรจุสั่งให้ทดลองปฏิบัติหน้าที่ราชการต่อไปอีกระยะหนึ่งถ้าผู้บังคับบัญชาชั้นต้นเห็นว่าไม่สมควรให้ผู้นั้นรับราชการต่อไปแม้ผู้นั้นจะยังทดลองปฏิบัติหน้าที่ราชการไม่ครบหกเดือน ก็ให้ผู้บังคับบัญชาชั้นต้นผู้บังคับบัญชาชั้นเหนือขึ้นไปตามลำดับ และผู้มีอำนาจสั่งบรรจุ ดำเนินการตามวรรคหนึ่ง วรรคสองและวรรคสาม ในกรณีที่ผู้ได้รับการบรรจุได้ทดลองปฏิบัติหน้าที่ราชการจนครบหกเดือนแล้วให้ผู้บังคับบัญชาชั้นต้นรายงานต่อผู้บังคับบัญชาชั้นเหนือขึ้นไปตามลำดับจนถึงผู้มีอำนาจสั่งบรรจุว่าจะควรให้ผู้นั้นรับราชการต่อไปหรือไม่เมื่อผู้มีอำนาจสั่งบรรจุได้รับรายงานแล้ว ให้ดำเนินการตามข้อ ๔ วรรคสาม ข้อ๖ส่วนราชการใดเห็นว่าตำแหน่งใดมีลักษณะงานสมควรให้ทดลองปฏิบัติหน้าที่ราชการน้อยกว่าหรือมากกว่าหกเดือนให้ส่วนราชการนั้นทำความตกลงกับ ก.ค. กำหนดระยะเวลาที่จะให้ทดลองปฏิบัติหน้าที่ราชการให้เหมาะสมกับลักษณะงานของตำแหน่งนั้นและให้ดำเนินการตาม ข้อ ๔ และข้อ ๕ โดยอนุโลม ให้ไว้ณ วันที่ ๑๖ มกราคม พ.ศ. ๒๕๒๗ ชวน หลีกภัย รัฐมนตรีว่าการกระทรวงศึกษาธิการ ประธาน ก.ค.[ดูข้อมูลจากภาพกฎหมาย]+----------------------------------------------------------------------------------------------------+หมายเหต ุ:-เหตุผลในการประกาศใช้กฎ ก.ค. ฉบับนี้ คือ เนื่องจากมาตรา ๔๓ แห่งพระราชบัญญัติระเบียบข้าราชการครู พ.ศ. ๒๕๒๓บัญญัติให้ระยะเวลาการทดลองปฏิบัติหน้าที่ราชการของข้าราชการครูวิธีการทำรายงานผลการทดลองปฏิบัติหน้าที่ราชการ และวิธีการรายงานให้ ก.ค. ทราบ ต้องเป็นไปตามที่กำหนดในกฎ ก.ค.จึงจำเป็นต้องออกกฎ ก.ค. นี้[รก. ๒๕๒๗/๒๐/๔พ./๑๖ กุมภาพันธ์ ๒๕๒๗]